โคดี โรดส์

**โคดี แกร์เรตต์ รันเนลส์** (Cody Garrett Runnels; 30 มิถุนายน ค.ศ. 1985) เป็นนักมวยปล้ำอาชีพและนักแสดงชาวอเมริกันที่รู้จักดีในชื่อ **โคดี โรดส์** (Cody Rhodes) เจ้าของฉายา ดิ อเมริกัน ไนท์แมร์ (The American Nightmare) เป็นนักมวยปล้ำรุ่นที่ 2 ของตระกูลโรดส์ ลูกชายของ"ดิ อเมริกัน ดรีม" ดัสตี โรดส์ และน้องชายของดัสติน โรดส์ ปัจจุบันเขาเซ็นสัญญากับ WWE เป็นแชมป์อันดิสพิวเต็ด WWE นอกจากนี้เขายังเป็นที่รู้จักจากช่วงเวลาที่ออลอีลิตเรสต์ลิง ซึ่งเขาเคยเป็นผู้บริหารของสมาคม และเป็นแชมป์ AEW TNT Championship ถึง 3 สมัย

## ชีวิตวัยเยาว์
โคดี โรดส์ เกิดที่เมือง Charlotte เมื่อวันที่ 30 มิถุนายน ค.ศ. 1985 เป็นบุตรของมิเชล รูบิโอ และนักมวยปล้ำอาชีพ Dusty Rhodes เขามีเชื้อสายคิวบาจากคุณตาฝ่ายแม่ เขามีพี่สาวชื่อ Teil นอกจากนี้ยังมีพี่ชายต่างแม่คือ Dustin Rhodes ซึ่งเป็นนักมวยปล้ำเช่นกัน และพี่สาวต่างแม่ชื่อ Kristin ซึ่งเคยเป็นเชียร์ลีดเดอร์ของทีม Dallas Cowboys โรดส์ยังเป็นหลานของนักมวยปล้ำ Jerry Sags และ Fred Ottman และมี Magnum T. A. เป็นพ่อทูนหัว ซึ่งอยู่ในเหตุการณ์ทั้งตอนที่เขาเกิดและตอนรับศีลล้างบาป ตอนเป็นวัยรุ่น เขาได้เปลี่ยนนามสกุลตามกฎหมายเป็น “Runnels Rhodes”

โรดส์เติบโตในรัฐ Georgia และเข้าเรียนที่ Lassiter High School ในเมือง Marietta ซึ่งเขามีผลงานโดดเด่นในการแข่งขันมวยปล้ำระดับมัธยม ตอนอยู่ปีสอง เขาได้อันดับ 6 รุ่นน้ำหนัก 171 ปอนด์ (78 กก.) ตอนปีสาม เขาคว้าแชมป์รัฐจอร์เจีย รุ่น 189 ปอนด์ (86 กก.) ในปี 2003 และป้องกันแชมป์ได้อีกครั้งในปีสุดท้ายของมัธยม เดิมทีเขาวางแผนจะไปแข่งขันมวยปล้ำระดับมหาวิทยาลัยที่ Pennsylvania State University แต่สุดท้ายตัดสินใจเลือกเส้นทางเป็นนักมวยปล้ำอาชีพแทน ระหว่างเรียนมัธยม โรดส์ยังทำหน้าที่เป็นกรรมการในการปล้ำของสมาคม Turnbuckle Championship Wrestling ซึ่งเป็นโปรโมชันของพ่อเขา หลังจากจบมัธยม เขาย้ายไปที่ Los Angeles และเรียนการแสดงที่ Howard Fine Acting Studio เป็นเวลาหนึ่งปี

## มวยปล้ำอาชีพ
### ดับเบิลยูดับเบิลยูอี
#### ช่วงแรกเริ่มและเรื่องราวต่างๆ
[thumb|left|240px|[เดอะเลกาซี: แรนดี ออร์ตัน (กลาง), เท็ด ดีบีอาซี (ขวา) และโคดี (ซ้าย)]]
โคดีเริ่มอาชีพมวยปล้ำในสมาคม Ohio Valley Wrestling (OVW) ปี 2006 ได้ทั้งแชมป์เฮฟวี่เวท OVW, แชมป์เทเลวิชั่น OVW, แชมป์เซาต์เทิร์นแทกทีม OVW และแชมป์ทริปเปิลคราวน์คนที่ 4 ของ OVW ก่อนจะเปิดตัวกับค่ายหลัก WWE ปีต่อมา และได้รับรางวัลนักมวยปล้ำดาวรุ่งแห่งปี 2007 ได้คว้าแชมป์โลกแท็กทีมสมัยแรกคู่กับฮาร์ดคอร์ ฮอลลี‎ ก่อนจะเปลี่ยนคู่แท็กทีมเป็นเท็ด ดีบีอาซีโดยการหักหลังฮอลลีและนำตำแหน่งไปให้เท็ด‎ตั้งชื่อทีมว่าไพรซ์เลส (Priceless) ในปี 2009 โคดีกับเท็ดก็ได้ไปร่วมทีมกับแรนดี ออร์ตันกลายเป็นเดอะเลกาซี (The Legacy) ช่วงต้นปี 2010 กลุ่มเลกาซีได้มีปัญหากัน ในเรสเซิลเมเนีย ครั้งที่ 26 กลุ่มเลกาซีเจอกันแบบสามเส้าโดยออร์ตันเป็นฝ่ายชนะยุติบทบาทกลุ่มลงหลังจากร่วมกลุ่มกันมายาวนานถึง 18 เดือน

โคดีได้เปลี่ยนบทบาทใหม่โดยใช้ฉายา "แดชชิ่ง" โคดี โรดส์ ในไนท์ออฟแชมเปียนส์ (2010)ได้คว้าแชมป์แท็กทีม WWEร่วมกับดรูว์ แม็กอินไทร์ในชื่อทีม DashingOne ก่อนจะเสียให้จอห์น ซีนาและเดวิด โอทังกาในแบรกกิ้ง ไรท์ส (2010) จากการถูกเรย์ มิสเตริโอใส่ 619 จนดั้งหักในสแมคดาวน์เดือนมกราคมทำให้ถอนตัวจากรอยัลรัมเบิล (2011) รวมถึงอิลิมิเนชั่น แชมเบอร์ (2011)ที่ไม่ได้ลงแข่ง โคดีแค้นและทำร้ายเรย์ ต่อมาดัสตี โรดส์ พ่อของโคดีออกมาบอกให้โคดีขอโทษเรย์แล้วโคดีก็ขอโทษ จากนั้นเมื่อเรย์จะเดินกลับดัสตีก็ดึงมือเรย์ไว้แล้วโคดีก็เล่นงานเรย์ จับอัดใส่มอนิเตอร์แล้วถอดหน้ากากของเรย์ออก ต่อมาโคดีได้ล้อเลียนเรย์โดยการเปิดเพลงทำท่าเลียนแบบรวมถึงใส่หน้ากากที่ดึงมาจากเรย์อีกด้วย แล้วพูดท้าทายว่าจะต้องเจอกันในเรสเซิลเมเนีย ครั้งที่ 27 สุดท้ายโคดีเป็นฝ่ายชนะ ในเอ็กซ์ตรีมรูลส์ (2011)แพ้ให้เรย์แบบจับกดที่ไหนก็ได้ ในสแมคดาวน์ 12 สิงหาคม 2011 โคดีสามารถคว้าแชมป์อินเตอร์คอนติเนนทัลสมัยแรกได้จากอีซีคีล แจ็กสัน โคดีได้เปิดศึกกับบิ๊กโชว์โดยดึงมือบิ๊กโชว์ทำให้ตกรอบในแบทเทิลรอยัลหาผู้ท้าชิงแชมป์ WWE จากนั้นโคดีได้ทำคลิปล้อเลียนบิ๊กโชว์ โดยเอาภาพที่น่าอับอายของบิ๊กโชว์ในเรสเซิลเมเนียแต่ละปีมาล้อเลียน ทำให้บิ๊กโชว์แค้นมากจึงท้าชิงแชมป์อินเตอร์ในเรสเซิลเมเนีย ครั้งที่ 28และโคดีก็เสียแชมป์ แต่ก็คว้าคืนมาได้แบบใช้โต๊ะในเอ็กซ์ตรีมรูลส์ (2012) ก่อนจะเสียให้คริสเตียนในโอเวอร์เดอะลิมิต (2012)

ในรอว์ (24 กันยายน 2012) โคดีกับแดเมียน แซนดาวได้มาลอบทำร้ายแดเนียล ไบรอันกับเคน หลังจากที่ไบรอันกับเคนได้ตั้งชื่อทีมเฮลโน แล้วก็ประกาศว่าพวกเขาคือทีมโรดส์สกอลาส์ และได้ชิงแชมป์แท็กทีมกับเฮลโนในเฮลอินเอเซล (2012)แต่ไม่สำเร็จ ในมันนีอินเดอะแบงก์ (2013)โคดีได้ถูกแซนดาวหักหลังแย่งกระเป๋าสิทธิ์ชิงแชมป์โลกเฮฟวี่เวทไป ทำให้ทั้งคู่เป็นศัตรูกัน และโคดีได้กลายมาเป็นฝ่ายธรรมะ ในสแมคดาวน์ (26 กรกฎาคม 2013) โคดีออกมาขโมยกระเป๋าของแซนดาว ก่อนที่โคดีโผล่มาทางจอยักษ์แล้วเอากระเป๋ามาล่อให้แซนดาวออกไปไล่จับโคดีที่นอกสนาม แต่โคดีก็โยนกระเป๋าลงทะเล แซนดาวว่ายน้ำไม่เป็นแต่ก็กระโดดลงน้ำไป สุดท้ายก็เก็บมาไม่ได้ กระเป๋าจมหายไปในทะเล ส่วนแซนดาวตะเกียกตะกายขึ้นฝั่งมา ในรอว์ (5 สิงหาคม 2013) โคดีออกมาพร้อมกับกล่องใบหนึ่ง แล้วก็ล้วงเอากระเป๋าของแซนดาวที่ยังเปียกๆ และมีสาหร่ายติดอยู่ด้วย โคดีบอกแซนดาวว่าถ้าอยากได้ก็ออกมาเอาสิ แซนดาวออกมาแล้วก็อัดกันไปมาก่อนถูกโคดีถีบตกเวที โคดีเปิดกระเป๋าออกมาแล้วก็หยิบสัญญาชิงแชมป์ที่เปียกโชกออกมาเยาะเย้ย ในสแมคดาวน์ (9 สิงหาคม 2013) แซนดาววิ่งออกมาพร้อมกับกระเป๋าใบใหม่เพื่อจะใช้สิทธิ์ชิงแชมป์โลกเฮฟวี่เวทแต่โคดีมากระโดดถีบและต่อด้วย CrossRhodes ในซัมเมอร์สแลม (2013)เอาชนะแซนดาวไปได้จบเรื่องราว

#### ร่วมทีมกับพี่ชาย
[thumb|200px|[โกลด์และสตาร์ดัสต์]]
ในรอว์ (2 กันยายน 2013) หลังจากที่แพ้แรนดี ออร์ตันนั้นส่งผลให้โคดีต้องถูกไล่ออกจาก WWE โดยคำสั่งของทริปเปิลเอช ประธาน COO ซึ่งแท้จริงแล้วโคดีกำลังเตรียมตัวเข้าพิธีแต่งงานและไปฮันนีมูนกับแฟนสาวอย่าง แบรนดี รีด จึงสร้างเรื่องราวให้เขาถูกไล่ออกตามบท ในรอว์ (30 กันยายน 2013) ทริปเปิลเอชกับสเตฟานี แม็กแมนออกมาที่เวทีและก็เชิญครอบครัวโรดส์ (ดัสตี, โคดี และโกลดัสต์) ให้ออกมาคุยกัน ทริปเปิลเอชบอกว่าเราให้โอกาสพวกนายแล้ว ให้โคดีเจอกับแรนดี ออร์ตันเพื่อรักษางานของโคดีแต่ก็แพ้ จากนั้นเราก็ให้โอกาสอีก ให้โกลดัสต์เจอกับออร์ตันแล้วก็แพ้อีก จากนั้นสเตฟานีก็ให้ดัสตีเลือกว่าจะให้ลูกคนไหนกลับเข้าทำงานแต่เขากลับบอกให้สเตฟานีไปลงนรกซะ ทริปเปิลเอชบอกจะให้โอกาสอีกครั้งให้โคดีกับโกลดัสต์เจอกับเซธ รอลลินส์และโรมัน เรนส์ในแบทเทิลกราวด์ ถ้าชนะได้ก็จะให้กลับเข้าทำงานทั้งสองคน แต่ถ้าแพ้ทั้งคู่ก็จะไม่มีวันได้กลับมา WWE อีกตลอดกาล และดัสตีจะถูกไล่ออกจากตำแหน่งเทรนเนอร์ NXT ด้วย ดัสตีขอต่อรองว่าจะอยู่ที่มุมเวทีของลูกๆด้วย ซึ่งสเตฟานีก็ตกลง ครอบครัวโรดส์กำลังเดินกลับแต่ก็โดนเดอะชีลด์ ขึ้นมากระทืบจนนอนกองกันทุกคน ในแบทเทิลกราวด์โคดีและโกลดัสต์เป็นฝ่ายเอาชนะเดอะชีลด์ได้ทำให้ครอบครัวโรดส์ได้กลับมาทำงานใน WWE อีกครั้ง

ในรอว์ (14 ตุลาคม 2013) โคดีและโกลดัสต์ได้คว้าแชมป์แท็กทีมจากรอลลินส์และเรนส์โดยการช่วยเหลือของบิ๊กโชว์ ในรอยัลรัมเบิล (2014)เสียแชมป์ให้เดอะนิวเอจเอาต์ลอวส์ (โรด ด็อกและบิลลี กัน) คืนเดียวกันโคดีได้เข้าร่วมรอยัลรัมเบิลออกมาเป็นลำดับที่4 แต่ไม่ได้เป็นผู้ชนะ ในรอว์ (3 กุมภาพันธ์ 2014) โคดีและโกลดัสต์ได้ชิงแชมป์กับนิวเอจเอาต์ลอวส์ในกรงเหล็ก แต่ก็ไม่สามารถคว้าแชมป์คืนได้ ในเพย์แบ็ค (2014) หลังจากโคดีและโกลดัสต์แพ้แมตช์แท็กทีม โคดีบอกให้โกลดัสต์ไปหาคู่แท็กทีมใหม่ ในรอว์ (16 มิถุนายน 2014) โคดีได้เปิดตัวในบทบาทใหม่ในนามสตาร์ดัสต์จับคู่กับโกลดัสต์ ในรอว์ (25 สิงหาคม 2014) โกลด์และสตาร์ดัสต์ได้เป็นฝ่ายอธรรมโดยเล่นงานดิอูโซส์ หลังจากไม่สามารถคว้าแชมป์แท็กทีมได้ ทำให้ทั้งคู่ไม่พอใจ ในไนท์ออฟแชมเปียนส์ (2014) โกลด์และสตาร์ดัสต์คว้าแชมป์แท็กทีมจากอูโซส์ได้สำเร็จ ก่อนจะเสียแชมป์ให้เดอะมิซและแดเมียน มิซดาวในเซอร์ไวเวอร์ซีรีส์ (2014) ต่อมาได้ทะเลาะกับโกลดัสต์และเจอกันในฟาสต์เลน (2015)แต่สตาร์ดัสต์เป็นฝ่ายแพ้ ต่อมาได้มีเรื่องกับสตีเฟน อาเมล นักแสดงซีรีส์เรื่อง Arrow ทำให้เจอกันแบบแท็กทีมในซัมเมอร์สแลม (2015)โดยสตาร์ดัสต์จับคู่กับคิง บาร์เร็ตต์ แพ้ให้อาเมลจับคู่กับเนวิลล์ เขาได้ลาออกจาก WWE ในเดือนพฤษภาคม 2016

### สมาคมอิสระและ AEW
หลังออกจาก WWE โคดีได้เซ็นสัญญาปล้ำให้กับสมาคมอิสระทั่วไป วันที่ 19 กรกฎาคม 2016 โคดีได้เซ็นสัญญากับริงออฟออเนอร์(ROH) และเซ็นสัญญาสั้นๆกับTNA วันที่ 10 ธันวาคม 2016 โคดีได้ร่วมปล้ำกับนิวเจแปนโปรเรสต์ลิง(NJPW) และใช้ฉายา "The American Nightmare" ปี 2017 โคดีได้คว้าแชมป์โลก ROHสมัยแรกจากคริสโตเฟอร์ แดเนียลส์และเป็นแชมป์โลกเส้นแรกในอาชีพของเขา วันที่ 1 กันยายน 2018 โคดีกับ The Young Bucks ได้ร่วมกันเป็นเจ้าภาพจัดรายการเพย์เพอร์วิวศึก All In และโคดีได้คว้าแชมป์โลกเฮฟวี่เวท NWAเป็นสมัยแรกจาก Nick Aldis ทำให้โคดีกับพ่อของเขา ดัสตี โรดส์ เป็นพ่อลูกคู่แรกที่ได้แชมป์โลก NWA ในศึก Fighting Spirit Unleashed ของ NJPW โคดีก็ได้คว้าแชมป์ IWGP United States Championship จาก Juice Robinson เป็นแชมป์เส้นแรกในสมาคม NJPW ในวันที่ 1 มกราคม 2019 โคดีได้เปิดตัวสมาคมใหม่ All Elite Wrestling (AEW) ซึ่งเขาร่วมกับ Matt และ Nick Jackson จะดำรงตำแหน่งรองประธานบริหาร นอกจากนี้ยังได้เป็นแชมป์ TNT คนแรกของสมาคม และลาออกจาก AEW ในเดือนกุมภาพันธ์ 2022

### กลับสู่ WWE และจบเรื่องราว
ในเดือนมีนาคม 2022 มีรายงานว่าโคดีได้เซ็นสัญญากับ WWE และในเรสเซิลเมเนีย ครั้งที่ 38 โคดีได้กลับสู่ WWE อีกครั้งในรอบ 6 ปีโดยเอาชนะเซท รอลลินส์ไปได้ และยังสามารถเอาชนะได้อีก 2 ครั้งทั้งในแบ็กแลช และเฮลอินเอเซล ก่อนจะพักการปล้ำหลายเดือนเพราะได้รับบาดเจ็บ วันที่ 28 มกราคม 2023 โคดีได้กลับมาโดยเข้าร่วมแมตช์รอยัลรัมเบิลฝั่งชายเป็นคนที่ 30 และเป็นผู้ชนะคว้าสิทธิ์ชิงแชมป์โลกในเรสเซิลเมเนีย ครั้งที่ 39 แต่ก็ไม่สามารถคว้าแชมป์ได้จากการก่อกวนของโซโล ซิโกอา หลังจากเมเนียโคดีได้เปิดศึกไตรภาคกับบร็อก เลสเนอร์ โดยโคดีชนะไปได้ในแบ็กแลช และแพ้ในไนท์ออฟแชมเปียนส์จนเสมอกัน 1-1 ทำให้มีการตัดสินกันในซัมเมอร์สแลม และเป็นโคดีที่สามารถเอาชนะไปได้เป็นการสิ้นสุดเรื่องราว ในฟาสต์เลน 2023 ได้คว้าแชมป์แท็กทีมคู่กับเจย์ อูโซจากการเอาชนะเดอะ จัดจ์เมนท์ เดย์ (ฟิน บาเลอร์และแดเมียน พรีสต์)ได้สำเร็จ เป็นแชมป์เส้นแรกของโคดีตั้งแต่กลับมา WWE แต่ก็เสียคืนหลังครองได้ 9 วัน

ในศึกรอยัลรัมเบิล 2024 โคดีได้เป็นผู้ชนะแมตช์ 30 คนอีกครั้งโดยเหวี่ยงซีเอ็มพังก์ออกเป็นคนสุดท้าย ทำให้เป็นคนที่ 4 ที่ชนะรัมเบิล 2 ปีซ้อน โดยเป็นคนแรกที่ทำได้ในรอบ 26 ปี นับตั้งแต่ 1998 พร้อมประกาศเลือกชิงแชมป์กับโรแมน เรนส์อีกครั้งที่เรสเซิลเมเนีย ครั้งที่ 40 จนกระทั่งใน SmackDown 2 กุมภาพันธ์ โคดีบอกว่าจะไม่เจอเรนส์ในเมเนียจากนั้นเดอะร็อกก็ออกมาท้าเรนส์แทน โดยโคดีจับมือกับร็อกและลงจากเวทีไป เหตุการณ์นี้ทำให้เกิดการความไม่พอใจจากแฟนๆ บนโซเชียลมีเดีย จากการที่ร็อกขัดขวางเรื่องราวระยะยาวของโคดีกับเรนส์ ในระหว่างงานสื่อเรสเซิลเมเนีย 40 คิกออฟ เมื่อวันที่ 8 กุมภาพันธ์ ซึ่ง ร็อก, เรนส์ และเซธ รอลลินส์ อยู่พร้อมหน้าเพื่อฟังการตัดสินใจของโคดี ในระหว่างที่เรนส์และร็อกตัดสินใจกันเองว่าพวกเขาจะเป็นคู่เอกของเมเนีย โคดีก็ออกมาบอกว่าเขาเท่านั้นทีมีสิทธิ์เลือกชิงแชมป์และประกาศเลือกเรนส์ หลังจากมีการพูดจาดูถูกครอบครัวของกันและกัน ร็อกบอกว่าตอนนี้เขามีปัญหากับโคดีก่อนตบหน้าโคดี โคดีได้ขอท้าเจอร็อกแบบตัวต่อตัวแต่ร็อกปฏิเสธและเปลี่ยนเป็นแบบแท็กทีมโดยร็อกจับคู่กับเรนส์เจอกับโคดีคู่กับเซธในคู่เอกคืนแรกของเรสเซิลเมเนียโดยมีเงื่อนไขว่าหากฝั่งโคดีชนะกลุ่มบลัดไลน์จะถูกแบนข้างเวทีในแมตช์ชิงแชมป์คืนที่ 2 แต่ถ้าแพ้ฝั่งบลัดไลน์จะมีสิทธิ์เลือกกติกาในแมตช์ชิงแชมป์ และหากโคดีแพ้จะไม่มีโอกาศชิงแชมป์กับเรนส์อีกต่อไป ในเรสเซิลเมเนีย ครั้งที่ 40 คืนที่ 1 โคดีและเซธ รอลลินส์ แพ้ให้กับ เดอะร็อกและโรมัน เรนส์ ทำให้แมตช์โคดีและเรนส์ในคืนที่ 2 จะแข่งขันภายใต้กฎของบลัดไลน์ อย่างไรก็ตาม โคดีสามารถเอาชนะเรนส์ และคว้าตำแหน่งแชมป์อันดิสพิวเต็ด WWE ได้สำเร็จ นับว่าเป็นแชมป์โลกครั้งแรกของเขาภายใต้สมาคม WWE

ในตอนของ Raw วันที่ 8 เมษายน ขณะที่โรดส์กำลังพูดถึงชัยชนะของเขา เขาก็ถูกขัดจังหวะโดย The Rock หลังจากมีการเผชิญหน้ากันสั้น ๆ พร้อมกับถือเข็มขัดแชมป์ของทั้งคู่ขึ้นมาโชว์ The Rock ได้ประกาศว่าเขาจะขอพักจากสังเวียนไปสักระยะหนึ่ง อย่างไรก็ตาม เขาได้ทิ้งคำเตือนไว้กับโรดส์ว่า เมื่อเขากลับมา เขาจะกลับมาเพื่อจัดการกับเขาโดยเฉพาะ เขาป้องกันแชมป์กับ AJ Styles ทั้ง 2 ครั้งใน Backlash และ Clash at the Castle กติกา I Quit, Logan Paul ใน King of the Ring และ Solo Sikoa ใน SummerSlam กติกา Bloodline Rules หลังจากมีการแทรกแซงของโรมัน เรนส์ที่กลับมาอีกครั้ง โคดีและเรนส์ได้จับมือเป็นพันธมิตรกันเพื่อต่อสู้กับสมาชิกบลัดไลน์อย่างโซโลและเจคอบ ฟาตูใน Bad Blood โดยโคดีและเรนส์เป็นฝ่ายชนะ หลังจากมีการแทรกแซงของจิมมี อูโซที่กลับมาอีกครั้ง หลังแมตช์ The Rock ปรากฏตัวและจ้องหน้าทั้งเรนส์ โรดส์ และจิมมี ก่อนจะชูสามนิ้วแล้วลากนิ้วปาดคอเป็นสัญลักษณ์ หลังจบโชว์ถูกโอเวนส์ทำร้ายในลานจอดรถ ใน Crown Jewel เอาชนะแชมป์โลกเฮฟวีเวท กุนเธอร์ เพื่อคว้าแชมป์ Crown Jewel คนแรก ใน Saturday Night's Main Event 14 ธันวาคม โคดีป้องกันแชมป์ได้สำเร็จเหนือโอเวนส์ หลังจบโชว์ถูกโอเวนส์โจมตีอย่างหนักด้วยท่า Package Piledriver และถูกหามขึ้นเปลออกจากสนาม ก่อนจะมีการประกาศว่าโคดีจะป้องกันแชมป์กับโอเวนส์ใน Royal Rumble กติกาไต่บันได โดยโคดีสามารถรักษาแชมป์ไว้ได้สำเร็จ พร้อมทั้งปิดฉากความบาดหมางระหว่างทั้งสองลง

ใน SmackDown 21 กุมภาพันธ์ โคดีได้เริ่มสตอรี่ไลน์กับ The Rock โดย Rock กล่าวเป็นนัย ๆ อย่างลึกลับว่าเขาต้องการ “วิญญาณ” ของโคดี ใน Elimination Chamber: Toronto โคดีปฏิเสธข้อเสนอของ Rock ส่งผลให้ John Cena ซึ่งเพิ่งชนะแมตช์ Elimination Chamber และได้สิทธิ์ชิงแชมป์กับโรดส์ในเรสเซิลเมเนีย ครั้งที่ 41 ทำร้ายโคดีทันที ในเรสเซิลเมเนียโคดีเสียแชมป์ให้ Cena หลังจากครองเป็นเวลา 378 วัน ในเดือนมิถุนายน 2025 โคดีได้เป็นผู้ชนะคิงออฟเดอะริงคว้าสิทธิ์ชิงแชมป์โลกกับซีนาในซัมเมอร์สแลม 2025 และสามารถคว้าแชมป์คืนจากซีนาได้เป็นสมัยที่ 2 โคดีได้เริ่มเปิดศึกระยะยาวกับดรูว์ แม็กอินไทร์จากการถูกดรูว์ถีบ Claymore ใส่อย่างรุนแรงจนทะลุด้านข้างโต๊ะผู้บรรยาย เหตุการณ์นี้ถูกเขียนบทขึ้นเพื่อพักบทบาทของโคดีจากหน้าจอโทรทัศน์ชั่วคราว เพื่อเปิดโอกาสให้เขาไปถ่ายทำภาพยนตร์ Street Fighter โคดีกลับมาท้าดรูว์เพื่อชิงแชมป์และเอาชนะป้องกันแชมป์ได้สำเร็จทั้งในศึก Wrestlepalooza และ Saturday Night's Main Event ในสแมคดาวน์ที่เบอร์ลิน 9 มกราคม 2026 โคดีเสียแชมป์ให้ดรูว์ แม็กอินไทร์ในกติกานรกสามขุมจากการก่อกวนของเจคอบ ฟาตูจบการครองแชมป์ของโคดี 159 วัน ใน Saturday Night's Main Event XLIII วันที่ 24 มกราคม เขามีแมตช์จะต้องพบกับฟาตูแต่แมตช์ไม่เกิดขึ้น เนื่องจากทั้งสองคนทะเลาะวิวาทกันก่อนแมตช์จะเริ่ม หลังจากนั้นทั้งคู่ก็ถูกดรูว์เล่นงาน โคดีเข้าร่วมแมตช์รอยัลรัมเบิลและอิลิมิเนชั่น แชมเบอร์แต่เขาแพ้ทั้งสองแมตช์ หลังจากถูกดรูว์แทรกแซง ในสแมคดาวน์ 6 มีนาคมโคดีเอาชนะดรูว์คว้าแชมป์กลับมาได้เป็นสมัยที่ 3

## สื่ออื่นๆ
ในเดือนกรกฎาคม 2009 โรดส์กลายเป็นหนึ่งในพรีเซนเตอร์หลักของแคมเปญโฆษณา “Be a Superstar” ของ Gillette ร่วมกับ Chris Jericho และ John Cena แคมเปญ “Be a Superstar” เป็นกิจกรรมแบบอินเทอร์แอกทีฟระยะเวลา 4 เดือน ซึ่งมีวิดีโอจำนวนมากที่นักมวยปล้ำร่วมโปรโมตผลิตภัณฑ์ Gillette Fusion ต่อมาในเดือนสิงหาคม 2009 โรดส์ได้ไปปรากฏตัวในรายการ The Tonight Show with Conan O'Brien

โรดส์รับบทรับเชิญในซีรีส์ Arrow ตอนซีซันที่ 5 ชื่อตอน “A Matter of Trust” โดยรับบทเป็นดีเร็ก แซมป์สัน พ่อค้ายาที่กลายเป็นเมตามนุษย์ซึ่งไม่สามารถรู้สึกเจ็บปวดได้ (ยาเสพติดที่ตัวละครใช้มีชื่อว่า “Stardust” เพื่อเป็นการอ้างอิงถึงคาแรกเตอร์ Stardust ของเขาใน WWE) เขากลับมารับบทนี้อีกครั้งในตอนที่ 21 ของซีซันเดียวกัน และในเดือนกรกฎาคม 2018 โรดส์ประกาศว่าตัวละครของเขาจะกลับมาในซีซันที่ 7 ซึ่งเขาปรากฏตัวทั้งหมด 5 ตอนในซีซันนั้น นอกจากนี้ โรดส์ยังให้เสียงเป็นตัวละครเวอร์ชันสมมติของตนเองในตอนแรกของซีรีส์แอนิเมชันปี 2023 เรื่อง Captain Laserhawk: A Blood Dragon Remix

โรดส์ปรากฏตัวในวิดีโอเกมทั้งหมด 12 เกม โดยเปิดตัวครั้งแรกใน WWE SmackDown vs. Raw 2009 และต่อมาได้ปรากฏใน WWE SmackDown vs. Raw 2010, WWE SmackDown vs. Raw 2011, WWE All Stars (ในรูปแบบ DLC), WWE '12, WWE '13, WWE 2K14, WWE 2K15, WWE 2K23 และ WWE 2K25 ในชื่อ Cody Rhodes; ใน WWE 2K16 และ WWE 2K17 ภายใต้กิมมิก Stardust; และใน WWE 2K24 ในทั้งสองกิมมิก พร้อมกับบุคลิก “Undashing” ของเขา โรดส์ยังปรากฏใน AEW Fight Forever แม้ว่าเขาจะออกจาก AEW ก่อนเกมวางจำหน่ายก็ตาม นอกจากนี้ เขายังเป็นนักมวยปล้ำหน้าปกของ WWE 2K24 รุ่นมาตรฐานและรุ่น Cross-Gen อีกด้วย

เมื่อวันที่ 17 กรกฎาคม 2024 มีการเปิดเผยว่าโรดส์จะเป็นหนึ่งในสามนักมวยปล้ำ WWE ที่จะถูกเพิ่มเข้าไปใน Call of Duty: Modern Warfare III ในฐานะโอเปอเรเตอร์แบบผู้เล่นหลายคน ร่วมกับ Rey Mysterio และ Rhea Ripley

ในเดือนเมษายน 2025 โรดส์ถูกเพิ่มเข้าไปในเกม Clash of Clans ในรูปแบบสกินของตัวละครฮีโร่ “Barbarian King” ภายในอีเวนต์ ClashAMania ของเกม

## ชีวิตส่วนตัว
โรดส์และน้องชายต่างมารดาของเขาได้ร่วมกันแต่งตั้งบิดาของพวกเขา Dusty Rhodes เข้าสู่ WWE Hall of Fame เมื่อวันที่ 31 มีนาคม 2007

ในเดือนกันยายน 2013 โรดส์ได้แต่งงานกับผู้ประกาศบนเวทีและอดีตนักมวยปล้ำ Brandi Reed ทั้งคู่มีบุตรด้วยกันสองคน รวมถึงสุนัขพันธุ์ไซบีเรียน ฮัสกี ชื่อฟาโรห์ ซึ่งเคยปรากฏตัวร่วมกับโรดส์ทั้งในรายการของ All Elite Wrestling (AEW) และ WWE

โรดส์เป็นเกมเมอร์ตัวยงและเป็นแฟนของซีรีส์เกม The Legend of Zelda และ Metal Gear โดยได้นำสไตล์จากเกมเหล่านี้มาใช้กับชุดมวยปล้ำของเขา เขาเคยกล่าวว่าเล่น The Legend of Zelda: A Link to the Past ซ้ำทุกปี และเกมที่เขาชื่นชอบที่สุดในซีรีส์คือ The Legend of Zelda: Ocarina of Time ซึ่งเขายกให้เป็นวิดีโอเกมที่ชอบที่สุดตลอดกาล โดยมี Metal Gear Solid ตามมาเป็นอันดับสอง นอกจากนี้ เขายังเป็นแฟนหนังสือการ์ตูน และเคยสวมชุดมวยปล้ำที่ได้แรงบันดาลใจจากตัวละคร X-Men อย่าง Archangel และ Mister Sinister เขาเคยระบุว่า Omega Red และ Cyclops เป็นตัวละครโปรดของเขา รวมถึงทีม Inhumans อีกด้วย และยังเปิดเผยว่าเขาเป็นเจ้าของตู้เกมอาร์เคดปี 1992 อย่าง X-Men โรดส์ยังเป็นแฟนของแฟรนไชส์ Star Wars อีกด้วย

## ผลงานอื่นๆ

## ผลงานแชมป์และรางวัลความสำเร็จต่างๆ

### มวยปล้ำสมัครเล่น
* **Georgia State Tournament**
** Champion at  weight class (2003, 2004)

### มวยปล้ำอาชีพ
* **[[All Elite Wrestling]]**
** AEW TNT Championship (3 times)
** AEW Award (1 time)
*** Best Moment on the Mic (2021) – 
* **[[Alpha-1 Wrestling]]**
** A1 Tag Team Championship (1 time) – with Ethan Page
* **Bullet Proof Wrestling**
** BPW Championship (1 time)
* ***[[CBS Sports]]***
** Promo of the Year (2019) – 
** Smack Talker of the Year (2019)
* ***[[ESPN]]***
** ESPY Award – Best WWE Moment (2022) – 
** Male Wrestler of the Year (2023)
* **[[Global Force Wrestling]]**
** GFW NEX*GEN Championship (1 time)
* **[[National Wrestling Alliance]]**
** NWA World's Heavyweight Championship (1 time)
* ** [[New Japan Pro-Wrestling]]**
** IWGP United States Heavyweight Championship (1 time)
* ***[[New York Post]]***
** Male Wrestler of the Year (2024)
** Match of the Year (2022) – 
** Promo of the Year (2023) – 
* **[[Northeast Wrestling]]**
** NEW Heavyweight Championship (1 time)
* **[[Ohio Valley Wrestling]]**
** OVW Heavyweight Championship (1 time)
** OVW Television Championship (1 time)
** OVW Southern Tag Team Championship (2 times) – with Shawn Spears
** Fourth OVW Triple Crown Champion
* ***[[Pro Wrestling Illustrated]]***
** Match of the Year (2019) – 
** Match of the Year (2022) – 
** Match of the Year (2024) – 
** Match of the Year (2025) – 
** Most Improved Wrestler of the Year (2008)
** Most Inspirational Wrestler of the Year (2024)
** Most Popular Wrestler of the Year (2023, 2024)
** Wrestler of the Year (2024, 2025)
** Ranked No. 1 of the top 500 singles wrestlers in the *[[PWI 500]]* in 2024 and 2025
* **[[Ring of Honor]]**
** ROH World Championship (1 time)
** ROH World Six-Man Tag Team Championship (1 time) – with The Young Bucks
** ROH Year-End Award (2 times)
*** Wrestler of the Year (2017)
*** Feud of the Year (2018) – 
* ***[[Sports Illustrated]]***
** Men's Wrestler of the Year (2018, 2024)
** Wrestler of the Year (2023)
* ***[[What Culture Pro Wrestling]]***
** WCPW Internet Championship (1 time)
* ***[[Wrestling Observer Newsletter]]***
** Best Box Office Draw (2024)
** United States/Canada MVP (2023, 2024)
** Worst Gimmick (2015) – 
** Wrestler of the Year (2024)
** ''Wrestling Observer Newsletter'' Hall of Fame (2025)
* **[[WWE]]**
** Undisputed WWE Championship (3 times)
** WWE Intercontinental Championship (2 times)
** WWE Raw Tag Team Championship (4 times) – with Drew McIntyre (1), Goldust (2) and Jey Uso (1)
** WWE SmackDown Tag Team Championship (1 time) – with Jey Uso
** World Tag Team Championship (3 times) – with Hardcore Holly (1) and Ted DiBiase (2)
** WWE Crown Jewel Championship (2024)
** Men's Royal Rumble (2023, 2024)
** King of the Ring (2025)
** 34th Triple Crown Champion
** Slammy Award (9 times)
*** Best Entrance of the Year (2024)
*** Male Superstar of the Year (2024, 2025)
*** Match of the Year (2025) – 
*** Mic drop of the Year (2025) – 
*** Most Memorable Entrance (2025) – 
*** Outstanding Achievement of Baby Oil Application (2010)
*** Rivalry of the Year (2024) – 
*** Tag Team of the Year (2013) – 

## หมายเหตุ

## อ้างอิง




## แหล่งข้อมูลอื่น
* 
* 
* 

หมวดหมู่:นักมวยปล้ำอาชีพชาวอเมริกัน
หมวดหมู่:นักมวยปล้ำสวมหน้ากาก
หมวดหมู่:บุคคลจากชาร์ลอตต์